Væpnet politi leter etter knivranere i Bergen
De to ranerne løp i retning Nygårdsparken etter å ha truet til seg penger og mobiltelefon fra en 19 år gammel mann. Politiet opplyser at de har bevæpnet noen av sine patruljer, og at de søker i området etter gjerningsmennene. 19-åringen har opplyst at en av gjerningsmennene har norsk utseende. Den andre skal være av det politiet kaller utenlandsk opprinnelse. - Vi er i området og sjekker personer som passer til beskrivelsen, sier operasjonsleder Svein Lyssand i Hordaland politidistrikt til NTB.
Flere politistyrker leter etter to menn som knivranet en 19-åring i Bergen sentrum mandag kveld.